Minorance catalane in Italie

L'algherês e je la variant dal catalan orientâl fevelât in Sardegne inte citât di Alghero. 
Il catalan in Italie al ven fevelât di un 26.000 personis. 

 Stât juridic dal catalan in Italie 
Il catalan al è ricognossût tant che minorance linguistiche storiche de Leç 482/99. La regjon sarde e veve fat des normis di tutele cu la sô Leç regjonâl 26/1997.

 Storie 
Il catalan si è pandût inte citât di Alghero intal XIV secul daspò che i catalans a vevin popolât la citât dopo vê mandât vie i abitants sarts che si jerin ribelâts. Intai secui seguitîfs i imigrâts sarts a cjaparin sù il catalan tant che lenghe prestigjôse. Chel di Alghero al è un catalan une vore arcaic cun inflencis sardis, spagnolis e, pai neologjisims modernis, talianis.

 Al dì di vuê 
Il catalan al è pôc doprât te aministrazion publiche, nol ven insegnât a scuele se no che in cualchi iniziative sperimentâl. A vegnin fats dai cors par adults. Al ven invezit doprât te toponomastiche e inte produzion culturâl. 

 Cualchi frase par algherês 
Catalan standardPronuncieAlgherêsestà sempre parlantastà sempra parlanastà sempra pallantva a l'escola d'alguerèsba a l'ascola d'algarèsva a l'scora d'algarés

 Scritôrs algherês 

 Rafael Catardi i Arca
 Antoni Bal·lero de Càndia
 Joan De Giorgio i Vitelli
 Antoni Cao

 Viôt ancje 
 lenghe catalane

Categorie:Minorancis lenghistichis storichis
Categorie:Sardegne